kardosdrur/scandi-wiki huggingface dataset:
BBC One

BBC One er en britisk tv-kanal, der er public service-medievirksomheden BBC's primære kanal. Den blev lanceret som BBC Television Service 2. november 1936 og var verdens første egentlig tv-kanal med en høj billedopløsning. Kanalen blev senere omdøbt til BBC TV indtil lanceringen af søsterkanalen BBC2 i 1964, hvorefter den blev kendt som BBC1. Siden 1997 har navnet været BBC One.

Frem til ITV begyndte sine udsendelser i 1955 havde kanalen monopol, under navnet "BBC".

Kanalens målgruppe er bred, hvilket afspejler sig i bredden i programfladen: Nyheder og aktualitet, drama, børnprogrammer, sport, film, underholdning og oplysning. Blandt kanalens største seersuccesser er dramaserien EastEnders og underholdningsprogrammet Strictly Come Dancing, herhjemme kendt som Vild med dans. En meget stor andel af programfladen er egenproduktioner, dog sådan at omkring hver fjerde af disse produceres af et produktionsselskab og ikke af selve BBC.

Siden 2000 har stationen været Storbritanniens mest sete; i november 2012 med en share på 20,2 procent.

BBC One distribueres officielt ikke i Danmark, dels af rettighedsårsager, dels fordi BBC sender flere kanaler rettet mod det internationale publikum. Det er imidlertid muligt at modtage kanalerne via parabol, idet de ikke sendes krypteret.

Tv Serier på BBC

Drama 
 Call the Midwife (2012-)
 Doctor Who (1963-)
 Merlin (2008-2012)
 Last Tango in Halifax (2012-)
 Sherlock (2010-)

Panel Spil 
 Have I Got News for you (1990-)
 Mock the Week (2005-)
 Never Mind the Buzzcocks (1996-)
 QI (2003-)
 A Question of Sport (1968-)
 Sweat the Small Stuff (2013-)
 Would I Lie to You? (2007-)

Sitcoms 
 Bad Education (2012-)
 Citizen Khan (2012-)
 Episodes (2011-)
 Hebbum (2012-)
 Him & Her (2010-)
 Mrs. Brown's Boys (2011-)
 Not Going Out (2006-)
 Outnumbered (2007-)
 Pramface (2012-)
 The Wright Way (2013-)

Soap 
 Casualty (1986-)
 Doctors (2000-)
 EastEnders (1985-)
 Holby City (1999-)

Eksterne henvisninger 
 BBC One

Referencer 

One
Tv-kanaler fra Storbritannien
Etableret i 1936
BBC Knowledge (International)

BBC Knowledge er en international tv-kanal som sender faktaprogrammer og ikke-fiktive underholdningsprogrammer fra BBC og fra andre britiske produktionsselskaber. 

Kanalen må ikke forveksles med gamle BBC Knowledge, som var en tidligere britisk digitalkanal (blev nedlagt i 2002). Kanalen er ejet af BBC Worldwide.

Kanalen kan fra december 2010 modtages i Danmark via digitalt kabel-tv fra YouSee

Knowledge (International)
Etableret i 2007
Arkivar

En arkivar er en person, som arbejder med en organiseret samling af materiale, kaldet et arkiv. 

Arbejdet består i at 

 Organisere materialet gennem arrangering, beskrivelser mv. 
 Udskille dele af materialet 
 Bevaringsindsats 
 Gøre arkivets bestand af arkivalier tilgængeligt for andre 
 Orientere om arkivet 

Arkivaren kan arbejde med forskellige typer af arkiver. Det kan dels være et papirbaseret arkiv, dels et elektronisk eller digitalt arkiv som et elektronisk dokumenthåndterings system EDH. Hvis det indbefatter sagsstrukturering, kaldes det et elektronisk sags- og dokumenthåndterings system ESDH.

Eksterne henvisninger 

 Arkivar på Uddannelsesguiden 
 Arkiv.dk (søgning i Danske Lokal- og Stadsarkiver) 

Titler
Audi R10

Audi R10 er en dieseldrevet sports-prototype, produceret af Audi. der første gang blev vist frem i Paris ved Eiffeltårnet 14. December 2005. Den gjorde sig dog senere bemærket ved at være den første dieseldrevne bil til at vinde Le Mans (2006, 2007 og 2008) og vinde alle race i en sæson i LM P1 klassen ved the American Le Mans Series.

Historie 
Projektet med den dieseldrevne prototype til Le Mans stammer tilbage fra 2002-2003, hvor Ulrich Baretzky, direktør for Motor Teknologi ved Audi Sport tog initiativ til at starte projektet, hvor det hele mere eller mindre skulle bygges fra bunden af, i det skal der forstås at der blev brugt en V8, 4 liters produktionsmotor fra en Audi A8, hvor boring og slaglængde (se slagvolumen) blev ændret til en V12 dimension, der blev også designet og fabrikeret Krumtap, plejlstænger og stempler til motoren. I Foråret 2004 blev det besluttet at benytte en V12 Motor med den maksimalt tilladte slagvolume på 5,5 liter i Le Mans. 

De første testkørsler af Audi R10 foregik i slutningen af 2005, fra start vidste teknikere og ingeniører at de var på ukendt grund. Problemerne var ikke at bilen på daværende tidspuknt manglede kræfter, faktisk var det direkte modsat, den gik over forventning med masser af kræfter.

Audi's fabrikskørere skulle vænne sig til den nye Le Mans racer da, den var meget lydløs ligesom i de gamle Le Mans dage. Når bilen kørte ned af langsiderne kan man ikke høre motoren på grund af de høje hastigheder

Motor

Motoren er en V12 twin-turboladet med direkte diesel indsprøjtning, der produceret 650 HK samt et moment over 1.100 NM.  Den er Audi første dieselmotor med et aluminiums krumtapshus. Men en af de afgørende faktorer, som har gjort motoren mere effektiv er det høje ladetryk fra de 2 Garrett turboladere på 2,94 bar og 2.000-2.200 bar på indsprøjtningen, hvor en normal diesel bil har omkring 1.600 bar. Den er også udstyret med Diesel partikelfilter.Arbejdsområdet for motoren ligger 3.000 til 5.000 omdrejninger i minuttet.

Kilder  

R10
Racerbiler
24 Timers Le Mans
Slovakiets præsidenter

Slovakiets præsidenter er en liste, der omfatter præsidenter i Slovakiet fra 1993 og frem. Fra 1939 til 1945 var Jozef Tiso præsident i landet, og i den mellemliggende periode var landet en del af Tjekkoslovakiet.

Slovakiet siden 1993 
Slovakiets præsident er statsoverhovedet i staten Slovakiet. Det meste af præsidentens magt er ceremoniel. Da Slovakiet permanent blev selvstændig som et resultat af opsplitningen af Tjekkoslovakiet i 1993, virkede premierministeren som udøvende præsident. Derefter blev præsidenten valgt af parlamentet for en 5-årig periode. 

I 1998 var parlamentet dog ude af stand til at vælge en præsident, og premierministeren samt parlamentets talsmand agerede præsidenter. Da parlamentet efter et år stadig ikke kunne blive enige om en aftale omkring præsidenten, blev forfatningen ændret, således at præsidenten ville blive valgt af alle vælgere for en 5-årig periode. Præsidentvalg er blevet afholdt i 1999 og 2004. For at blive præsident må en kandidat have 50% af stemmerne. Sker dette ikke i den første runde, afholdes en omstemning.

Premierministeren og parlamentets talsmand agerede præsident:
 Vladimír Mečiar (1 januar 1993 – 2 march 1993)
 Vladimír Mečiar (2 marts 1998 – 30 oktober 1998) og Ivan Gašparovič (14 juli 1998 – 30 oktober 1998)
 Mikuláš Dzurinda (30 oktober 1998 – 15 juni 1999) og Jozef Migaš (30 oktober 1998 – 15 juni 1999)

Politikere fra Slovakiet
Præsidenter
Lister over præsidenter
Nationalrådet (Slovakiet)

Nationalrådet for den Slovakiske Republik (på slovakisk: Národná rada Slovenskej republiky, ofte kun: Národná rada, fork. NR SR har været navnet på det slovakiske parlament siden 1. oktober 1992). Fra 1969 til 1992 blev dets forgænger, det tjekkoslovakiske parlament, kaldet det Slovakiske Nationalråd (Slovenská národná rada).

Parlamentsbygningen er på slotsbakken ved Bratislava Slot ved Alexander Dubček-torvet.

Funktioner 
Nationalrådet består af 150 medlemmer i et etkammersystem og er Slovakiets eneste konstitutionelle og lovgivende organ. Det bedømmer og godkender forfatningen, forfatningsændringer og andre lovgivende funktioner. Det godkender desuden statens budget. Det udvælger nogle embedsmænd som specificeret i loven samt kandidater til stillinger i en forfatningsdomstol. Inden ratifikation af internationale traktater skal parlamentet godkende disse. Derudover giver det dets samtykke om militære operationer uden for Slovakiet og godkender adgang fra andre militærmagter i Slovakiet.

Parlamenter
Slovakiets politik
Slovakiets regering

Slovakiets regering (på slovakisk: Vláda Slovenskej republiky) er den udøvende magt i Slovakiet.

Den styres af en premierminister (premiér), som bliver valgt af præsidenten, og er som regel lederen af et flertalsparti eller en flertalkoalition efter et valg til Nationalrådet. Kabinettet der er udpeget af præsidenten med anbefaling fra premierministeren skal opnå flertal i Nationalrådet.

Nuværende regering 

Den nuværende regering blev dannet d. 4. juli 2006 efter det slovakiske valg i juni 2006. Den er dannet af en koalition med Smer - Sociálna demokracia (Smer), Slovenská národná strana (SNS) og Ľudová strana – Hnutie za demokratické Slovensko (ĽS-HZDS) og dens leder er Robert Fico, leder af Smer. Der er 11 medlemmer af Smer, 3 medlemmer af SNS og 2 medlemmer af ĽS-HZDS i regeringen.

Regeringer
Regering
Kongeriget Ungarn

Kongedømmet Ungarn (ofte bare forkortet til Ungarn) var en stat i Centraleuropa, som eksisterede fra 1000 til 1918 og dernæst fra 1920 til 1946 afbrudt af flere perioder med anarki og forskellige styreformer. 

Middelalderens Ungarn var det næststørste land i Europa, kun Det tysk-romerske rige var større, og befolkningsmæssigt det tredjestørste land. Kongedømmet Ungarn voksede frem i dagens vestlige Ungarn og Slovakiet og spredte sig siden til resten af det, som i dag er Ungarn, Transsylvanien (i dagens Rumænien), dagens østlige Slovakiet, Karpato-Ukraine, Vojvodina (i dagens Serbien), Burgenland Østrig, Slavonien (i dag Kroatien) og andre mindre områder i nærheden. Kongedømmet Kroatien (uden Slavonien) havde selvstyre fra 1091 til 1868, underlagt Ungarns krone og var i personalunion fra 1868 til 1918.

Navn 
I senmiddelalderen refererede de latinske ord «Natio Hungarica» og «Hungarus» til alle adelsmændene i kongeriget. Indbyggerne havde nationalfølelse, hvor loyalitet og patriotisme blev sat frem for etnisk oprindelse. Imidlertid, ifølge István Werbőczys Tripartitum, bestod «Natio Hungarica» kun af privilegerede adelsmænd, som var under Ungarns krone, uafhængigt af etnisk tilhørsforhold.

Det latinske navn Regnum Hungariae/Vngarie (Regnum betyder kongedømme); Regnum Marianum (Kongedømmet eller styret af St. Mary); eller bare Hungaria var betegnelsen, som blev brugt i officielle dokumenter fra begyndelsen af kongedømmet frem til 1840-årene, mens det tyske navn Königreich Ungarn blev brugt fra 1849 til 1860-årene, og det ungarske navnet Magyar Királyság i 1840-årene og fra 1860-årene til 1918. Navnene på de andre sprog brugt i kongeriget var Królestwo Węgier (polsk), Regatul Ungariei (rumænsk), Краљевина Угарска/Kraljevina Ugarska (serbo-kroatisk), Kraljevina Ogrska (slovensk), Uherské království (tjekkisk) og Uhorské kráľovstvo (slovakisk).

Se også 
 Ungarns regenter
 Kongeriget Ungarn (1920–1946)

Eksterne henvisninger 
 Ungarn i Encyclopedia Britannica fra 1911
 Atlas over Kongedømmet Ungarn i 1914 

Forhenværende europæiske lande
Ungarn
Etableret i 1001
Ophørt i 1946
Kroatiens historie
Kongeriget Ungarn
Slovakiets historie
Serbiens historie
Vojvodinas historie
Sloveniens historie
Østrigs historie
Rumæniens historie
Ukraines historie
Etableret i 1000
Ungarn
Ungarere
Central Perk

Central Perk er en fiktiv café i tv-serien Venner, som de seks venner Phoebe Buffay (Lisa Kudrow), Monica Geller (Courteney Cox), Rachel Green (Jennifer Aniston), Joey Tribbiani (Matt LeBlanc), Ross Geller (David Schwimmer) og Chandler Bing (Matthew Perry) altid hænger ud på.  Vennerne hænger altid ud omkring, og i sofaen, som står i caféen, hvilket også har resulteret i, at det er den der bl.a. er med i starten af showet.

Den startede med at være en pub, men den lukkede og siden hen, er det blevet til en café.
Central Perk ejes først af Terry og så senere af Gunther (James Michael Tyler), som har en stor forelskelse i Rachel, og det er hun den eneste der ikke kan se.

I september 2019 udgav Lego sættet 21319 The Central Perk Coffee of Friends som en del af Lego Ideas-temaet, der er en model af caféen bygget i legoklodser

Fiktive steder
Venner
Bratislavas økonomi

Bratislavas økonomi er veludviklet og regionen Bratislava er den rigeste og økonomisk vigtigste i Slovakiet på trods af at være den mindste i areal og have den anden mindste befolkning af de slovakiske regioner. De vigtigste institutioner regeringsinstitutioner inkluderende Finansministeriet og Slovakiets Nationalbank såvel som mange private virksomheder har deres sæde i Bratislava. Mere end 75% af Bratislavas befolkning arbejder i servicesektoren primært beskæftiget med handel, bankvirksomhed, IT, telekommunikation, turisme og andet. Børsen i Bratislava (BSSE) organiserer aktiemarkedet og blev grundlagt d. 15. marts 1991.

Budget 
Bratislava har et budget på næsten seks mia. slovakiske korunaer (€182 millioner) pr. 2007. En femtedel af det bruges på investeringer. Bratislava har aktier i 17 virksomheder for eksempel det offentlig transportselskab (Dopravný podnik Bratislava), en dagrenovationsvirksomhed og andre. Byen varetager også kommunale organisationer så som By Politi (Mestská polícia), Bratislava By Museum, ZOO Bratislava, osv.

BNP 

Bratislava-regionen står for omkring 26% af Slovakiets BNP. BNP per capita (PPP), på €27.802 (2004), når 129,3% af EU-gennemsnittet, hvilket er det andet højeste niveau (efter Prag) af alle regioner i de nye medlmemsstater.

Den primære sektor er repræsenteret med en andel på 0,9 i regionen, hvilket svarer til en femtedel sammenlignet med nationalt niveau (4,5%). Den sekundære sektor står for 20,3%, hvilket er 11,5 procentpoint under nationalt niveau.

Uddannelse 
Omkring 38% af alle universitetsuddannede i landet er i Bratislava. educated people in the country are concentrated in Bratislava. Befolkningen kvalificeret med en universitets eller anden højere uddannelse er udnyttet i 94% af tilfældene.

Eksterne henvisninger 
 Fakta og figurer

Referencer 

Økonomi
Geranion sanguinei

Plantesamfundet Geranion sanguinei er et samfund af stauder og løgvækster, som findes på let skyggede områder i nærheden af løvskove (skovbryn, skovlysninger, overdrev osv.) på varm og tør, kalkrig bund.

Klassificering 
Samfundet klassificeres sammen med andre skovnære staudesamfund og buskadser:

 Klasse: Trifolia-Geranietea
 Orden: Trifolio-Origanetalia
 Samfund: Trifolio medii
 Samfund: Geranion sanguinei
 Klasse: Epilobietea angustifoliae
 Orden: Epilobietalia angustifoliae
 Samfund: Epilobion angustifoliae
 Samfund: Atropion belladonnae
 Samfund: Sambuco-Salicion
 Klasse: Betulo-Adenostyletea
 Orden: Adenostyletalia
 Samfund: Adenostylion alliariae
 Samfund: Calamagrostion
 Samfund: Salicion pentandrae

Samfundet svarer ret nøje til den naturtype, som kaldes Overdrev og krat på mere eller mindre kalkrig bund i Danmark. Deraf ses det også, at samfundet er ret sjældent forekommende her i landet, hvor det forusætter en placering på kalkrige, sydvendte skråninger (som f.eks. Jernhatten eller Røsnæs).

Karakterplanter 
De følgende planter er blandt dem, der må anses for at være karakteristiske i dette plantesamfund:

Note

Se også 
 Blodrød Storkenæb#Hjemsted
 Farve-Gåseurt#Hjemsted
 Grenet Edderkopurt#Hjemsted
 Storebæltsflora

Plantesamfund
Caravanmover

Caravanmover (eller mover), er et hjælpemiddel som kan monteres på en campingvogn. Formålet med en mover er let håndtering af campingvognen når den skal parkeres uden personlig fysisk påvirkning.

Moveren er integreret med campingvognens hjul og drives af motorer, der kan være elektrisk drevet. Motorerne til manøvrering, kan eksempelvis være tilsluttet  vogne med enkelt eller tandemaksel, som trækker valser der påvirker hjulene. Den elektriske drift af moveren kan bestå af et 12 volts batterianlæg. 

De tilsluttede motorer kan enkeltvis aktiveres med en fjernbetjening, så det er muligt at regulere hastighed, få vognen til at dreje om sin egen akse, køre frem og tilbage og positionere vognen når den skal tilkobles bilen.

Campingvogne
Køretøjer efter type
Ebelsbach

Ebelsbach er en kommune i Landkreis Haßberge i Regierungsbezirk Unterfranken i den tyske delstat Bayern. Den er administrationsby for Verwaltungsgemeinschaftet af samme navn.

Geografi 
Bækken Ebelsbach løber gennem kommunen; Den har sit udspring i Hofstetten , og munder efter 15 kilometer ud i Altmain ved Eltmann. Ebelsberg (335 moh.) i Naturpark Haßberge, danner kommunegrænsen mod øst, Schönberg (340 moh.) mod nordvest. Ebelsbach udgør sammen med Breitbrunn, Kirchlauter og Stettfeld Verwaltungsgemeinschaft Ebelsbach.

Der et to slotte i Ebelsbach, det ene i byen Ebelsbach (privateje), det andet i Gleisenau (ejes af kommunen).

Inddeling 
Kommunen består ud over Ebelsbach af landsbyerne Gleisenau, Rudendorf, Schönbach, Schönbrunn og Steinbach.
Rio Grande do Sul

Rio Grande do Sul er den sydligste delstat i Brasilien, og staten med den fjerde højeste HDI. Den sydligste by i landet Chuí er beliggende på grænsen til Uruguay i den største og mest populære region i staten. Storbyen Porto Alegre er delstatshovedstad og den største by i Rio Grande do Sul.

Referencer 

Delstater i Brasilien
Guy Gnabouyou

Guy Kassa Gnabouyou (født 1. december 1989 i Marseille, Frankrig) er en fransk-ivoriansk professionel fodboldspiller. Han har blandt andet spillet for Olympique Marseille og Torquay United.

Han fik debut i Ligue 1 i 2007/08-sæsonen mod Le Mans UC72.

Eksterne henvisninger 

Fodboldspillere fra Frankrig
Fodboldspillere fra Elfenbenskysten
Fodboldspillere fra Olympique Marseille
Fodboldspillere fra Torquay United F.C.
HMS Northampton (1876)

{{Infoboks krigsskib
|             navn=Northampton
|      flagbillede=Naval Ensign of the United Kingdom.svg
|          billede=HMS Northampton (1876).jpg
|      billedtekst=HMS Northampton fotograferet mellem 1891 og 1894
|  billedstørrelse=280px
|             type=Panserkrydser
|           klasse=Nelson-klassen
|      søsterskibe=[[HMS Nelson (1876)|Nelson]]
|        kendetegn=
|            motto=
|         planlagt=
|          bestilt=
|            værft=Robert Napier, Govan
|        påbegyndt=26. oktober 1874
|            søsat=18. november 1876
|         tjeneste=7. december 1878
|           udgået=Solgt til ophugning april 1905
|           skæbne=Ophugget i England
|      deplacement=7.630 t
|           længde=85,3 m
|           bredde=18,3 m
|          dybgang=7,6 m
|          maskine=Maskineri: 6.073 HK, 10 kedler, to skruer. Sejl: Barkrigget
|             fart=13,2 knob
|       rækkevidde=5.000 sømil ved 10 knob.
|           panser=229 mm smedejern (max) sidepanser76 mm (max) panserdæk
|        besætning=560
|        artilleri=4 styk 25,4 cm,8 styk 22,9 cm, 6 styk 87 mm (fjernet 1886), 6 styk 57 mm hurtigtskydende tilføjet i 1886,8 styk 47 mm hurtigtskydende tilføjet i 1886
|         missiler=
|        torpedoer=I 1886 udstyret med 2 torpedoapparater
|              fly=
}}

Den engelske panserkrydser Northampton var sammen med søsterskibet HMS Nelson forbedrede udgaver af forgængeren Shannon. Deplacementet var forøget med omkring 2.000 ton, og det gav plads til et kraftigere maskineri, lidt flere kanoner og en langt større beholdning af kul, 1.150 ton mod Shannons 560 ton. På trods af disse forbedringer havde skibet mange af de samme svagheder, først og fremmest for lav fart. Skibet var som det første i Royal Navy opkaldt efter den midtengelske by Northampton og i følge Oscar Parkes skyldes det, at flådeministeren Ward Hunt netop var valgt i denne by.

 Tjeneste Northampton var flagskib for eskadren i Nordamerika og Vestindien til 1886, hvorefter den blev moderniseret og derefter overført til reserven. Northamptons maskineri var ikke så effektivt som søsterskibets, og den blev allerede i 1894 overført til tjeneste som skoleskib. Blev igen overført til reserven i 1904 og solgt i 1905.
  

 Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979, 
 Oscar Parkes. British Battleships'', 4. udgave 1973, 

Krydsere fra Storbritannien
Naturpark Haßberge

Naturpark Haßberge er en 804 km² stor Naturpark i den nordøstlige del af Frankiske Keuperland i den tyske delstat Bayern.

Geografi 
Naturpark Haßberge, i bjergområdet Haßberge ligger nordvest for Bamberg. Det højeste punkt er Nassacher Höhe 512 moh. i Landkreis Haßberge (sydvest for Bundorf).

Landskab og historie 
Det bakkede landskab i Naturparks Haßberge består mest af blandet skov, med talrige vandløb og søer, men der er også græsningsområder og vinbjerge. I naturparkens område er der 20 forhistoriske voldanlæg, 15 borge og borgruiner og 26 slotte.

Eksterne henvisninger 
 Naturpark Haßberge

Hassberge
Landkreis Haßberge
Frederick Banting

Sir Frederick Grant Banting (født 14. november 1891 i Alliston, Ontario, Canada, død 21. februar 1941 i Newfoundland) var en canadisk medicinsk forsker og læge, der tildeltes Nobelprisen sammen med John James Rickard Macleod for opdagelsen af insulin i 1923. 

Bantings fødselsdag fejres som Verdens Diabetes Dag.

Banting flyttede til Toronto i 1921, og begyndte at arbejde for professor John Macleod sammen med den studerende Charles Best. 
Han knyttede bugspytkirtlernes kanaler fra hunde på forsøgsdyr, så der opsamledes gådefulde "bugspytkirtelafsondringer", som kunne anvendes til behandling af hunde med sukkersyge. 
Sammen med James Collip udviklede de en metode, så det var muligt at anvende almindelige kalve og køers bugspytkirtler. Disse stoffer, der udskildtes fra "bugspytkirtelafsondringerne" blev kaldt for insulin.

Banting og Macleod fik Nobelprisen i 1923. Banting delte sin andel med Charles Best, da han anså, at han havde fortjent prisen i stedet for Macleod. Macleod delte på sin side prissummen med James Collip. 

Udviklingsarbejdet med insulinen skete usædvanligt hurtigt; i løbet af nogle få måneder efter de oprindelige tanker kunne stoffet allerede masseproduceres. Den første sukkersygepatient, som behandledes med insulin var Leonard Thompson.

Allerede i 1923 grundlægges Nordisk Insulinlaboratorium af August Kongsted, August Krogh og Hans Christian Hagedorn.

Udgivne værker 
 The Internal Secretion of the Pancreas, Pancreatic Extracts, Pancreatic Extracts in the Treatment of Diabetes Mellitus, The Effect of Panreatic Extract (Insulin) on Normal Rabbits, The Preparation of Pancreatic Extracts Containing Insulin (med Best, Macleod et al.). 1922
 The Value of Insulin in the Treatment of Diabetes Mellitus, Diabetes and Insulin, Insulin in Blood, Insulin. 1923
 Medical Research and the Discovery of Insulin. 1924
 Diabetes and Insulin.  1925
 Silicosis. 1935
 Early Work on Insulin. 1937

Eksterne henvisninger 

 Nobelprize.org, Nobelprisen i fysiologi eller medicin 1923 
 Nobelprize.org, Frederick G. Banting – biografi 
 biografi 

Nobelprismodtagere i medicin
Læger fra Canada
Videnskabsfolk fra Canada
Nobelprismodtagere fra Canada
Canadiere i 1900-tallet
Ciudadela (Buenos Aires)

Ciudadela er en by og en jernbanestation i Greater Buenos Aires, Buenos Aires Provinsen, Argentina. Den ligger i Tres de Febrero Partido, umiddelbart direkte vest for kvarteret Liniers i Buenos Aires-by. Den er adskilt fra byen General Paz.

Byer i Argentina
Buenos Aires
Båndkeramiske kultur

Den båndkeramiske kultur var en mellemeuropæisk kultur fra yngre stenalder, bedst kendt fra Tjekkiet, Slovakiet, sydlige og vestlige Tyskland samt Holland. Kulturgruppen forekom også i Ungarn, Østrig, Polen og Frankrig. Den største næringsvej var samling, men der forekom også jordbrug.

Den båndkeramiske kultur opstod omkring 5500 f.v.t. i dagens Ungarn og indebar en spredning af jordbrugskulturen mod nordvest. Bebyggelsen blev knyttet til Centraleuropas frugtbare løsjordsområder. Kulturimpulsen nåede Belgien omkring 5200 f.v.t.

Materielkultur 
Den mest typiske hustype var et langhus med fast bredde på omkring seks meter. Husets længde kunne være op til 40 meter. I Holland og Tyskland er der foretaget undersøgelser af stenalderbosætninger med op til 100 huse. Rigtignok havde kun en mindre del af huset været i brug samtidig. Da områderne ikke blev gødet, måtte beboerne efter nogle år opgive områderne, da de blev udpint. Men nogle år senere, da jorden var kommet sig igen, vendte de tilbage til jord og huse.

Et vigtigt redskab i den båndkeramiske kultur var skaftehuløksen.

Keramikken kan inddeles i 

 linjebåndskeramik har i begyndelsen indridset ornament og dekoration

 keramik med retlinjede indstukkede bånd. 

Den mest normale form er en halvkugleformet skål.

Eksterne henvisninger 

 Tiszakulturen  

Stenalder